title: A Bizottság (EU) 2021/898 végrehajtási rendelete (2021. május 28.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Salată cu icre de știucă de Tulcea” (OFJ))

text:
                  2021.6.4.

                  HU

                  Az Európai Unió Hivatalos Lapja

                  L 197/67

         A BIZOTTSÁG (EU) 2021/898 VÉGREHAJTÁSI RENDELETE
         (2021. május 28.)
         egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Salată cu icre de știucă de Tulcea” (OFJ))
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában Románia kérelmét (2) a „Salată cu icre de știucă de Tulcea” elnevezés bejegyzésére.

                     (2)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Salată cu icre de știucă de Tulcea” elnevezést be kell jegyezni,

               ELFOGADTA EZT A RENDELETET:

            1. cikk
            A „Salată cu icre de știucă de Tulcea” (OFJ) elnevezés bejegyzésre kerül.
            Az első albekezdésben említett elnevezés a 668/2014/EU bizottsági végrehajtási rendelet (3) XI. mellékletének 1.7. osztályába (Friss hal, puhatestűek és rákfélék, valamint ezekből készült termékek) tartozó terméket jelöl.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. május 28-án.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  HL C 39., 2021.2.4., 26. o.

            (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság (EU) 2021/900 végrehajtási rendelete (2021. június 3.) a „galakto-oligoszacharid” új élelmiszer (EU) 2015/2283 európai parlamenti és tanácsi rendelet szerinti felhasználási feltételeire vonatkozó módosítás engedélyezéséről és az (EU) 2017/2470 bizottsági végrehajtási rendelet módosításáról (EGT-vonatkozású szöveg)

text:
                  2021.6.4.

                  HU

                  Az Európai Unió Hivatalos Lapja

                  L 197/71

         A BIZOTTSÁG (EU) 2021/900 VÉGREHAJTÁSI RENDELETE
         (2021. június 3.)
         a „galakto-oligoszacharid” új élelmiszer (EU) 2015/2283 európai parlamenti és tanácsi rendelet szerinti felhasználási feltételeire vonatkozó módosítás engedélyezéséről és az (EU) 2017/2470 bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
         mivel:

                     (1)

                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.

                     (2)

                     A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).

                     (3)

                     2014. január 20-án a Yakult Pharmaceutical Industry Co., Ltd. vállalat a 258/97/EK európai parlamenti és tanácsi rendelet (3) 5. cikke szerint arról tájékoztatta a Bizottságot, hogy a „galakto-oligoszacharidnak” mint számos élelmiszerben – többek között a 609/2013/EU európai parlamenti és tanácsi rendeletben (4) meghatározott anyatej-helyettesítő és anyatej-kiegészítő tápszerekben – felhasználandó új élelmiszernek a forgalomba hozatalát tervezi. Ezért a Bizottság a galakto-oligoszacharidot felvette az új élelmiszerek uniós jegyzékébe.

                     (4)

                     2020. március 3-án a Yakult Pharmaceutical Industry Co., Ltd. vállalat (a továbbiakban: kérelmező) az (EU) 2015/2283 rendelet 10. cikke (1) bekezdésének megfelelően kérelmet nyújtott be a Bizottsághoz a „galakto-oligoszacharid” új élelmiszer felhasználási feltételeinek módosítása iránt. A kérelmező a galakto-oligoszacharid új élelmiszer étrend-kiegészítőkben való maximális felhasználási szintjének a növelését kérte, mégpedig az általános népesség tekintetében jelenleg érvényes 0,333 kg galakto-oligoszacharid/1 kg étrend-kiegészítő értékről (33,3 %) 0,450 kg galakto-oligoszacharid/1 kg étrend-kiegészítő (45,0 %) értékre. A kérelmező a kérelmezési eljárás során hozzájárult ahhoz, hogy a kérelem hatályát ne terjessze ki a csecsemőkre és a kisgyermekekre.

                     (5)

                     Az (EU) 2015/2283 rendelet 10. cikke (3) bekezdésének megfelelően a Bizottság 2020. június 18-án konzultált az Európai Élelmiszerbiztonsági Hatósággal (a továbbiakban: Hatóság), és felkérte, hogy adjon tudományos szakvéleményt, amelynek keretében végezze el a galakto-oligoszacharid új élelmiszer felhasználási feltételeinek módosítására vonatkozó értékelését.

                     (6)

                     2020. december 17-én a Hatóság elfogadta a galakto-oligoszacharidok mint az étrend-kiegészítőkben alkalmazott új élelmiszer-összetevők felhasználási feltételei módosításának biztonságosságáról szóló tudományos szakvéleményét („Safety of a change in the conditions of use of galacto-oligosaccharides as a novel food ingredient in food supplements pursuant to Regulation (EU) 2015/2283”) (5). A szóban forgó szakvélemény összhangban van az (EU) 2015/2283 rendelet 11. cikkének követelményeivel.

                     (7)

                     Szakvéleményében a Hatóság arra a következtetésre jutott, hogy a galakto-oligoszacharidra mint étrend-kiegészítőkben alkalmazott új élelmiszerre vonatkozó maximális felhasználási szintnek a javasolt növelése – a felhasználási feltételek javasolt módosítása mellett – biztonságos.

                     (8)

                     A Hatóság szakvéleménye alapján kellő megalapozottsággal állítható, hogy a galakto-oligoszacharid – a csecsemők és kisgyermekek kivételével az általános népességre vonatkozó javasolt felhasználási feltételek mellett – megfelel az (EU) 2015/2283 rendelet 12. cikke (1) bekezdésében foglaltaknak.

                     (9)

                     Az (EU) 2017/2470 végrehajtási rendelet mellékletét ezért ennek megfelelően módosítani kell.

                     (10)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk

               (1)   Az engedélyezett új élelmiszereknek az (EU) 2015/2283 rendelet 6. cikke értelmében létrehozott, az (EU) 2017/2470 bizottsági végrehajtási rendelet mellékletében megállapított uniós jegyzékében a galakto-oligoszacharid új élelmiszerre vonatkozó bejegyzés az e rendelet mellékletében meghatározottaknak megfelelően módosul.

               (2)   Az uniós jegyzékben foglalt, az (1) bekezdésben említett bejegyzésnek tartalmaznia kell az e rendelet mellékletében meghatározott felhasználási feltételeket és címkézési követelményeket.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. június 3-án.

                  a Bizottság részéről

                  az elnök

               Ursula VON DER LEYEN

            (1)  HL L 327., 2015.12.11., 1. o.

            (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).

            (3)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).

            (4)  Az Európai Parlament és a Tanács 609/2013/EU rendelete (2013. június 12.) a csecsemők és kisgyermekek számára készült, a speciális gyógyászati célra szánt, valamint a testtömeg-szabályozás céljára szolgáló, teljes napi étrendet helyettesítő élelmiszerekről, továbbá a 92/52/EGK tanácsi irányelv, a 96/8/EK, az 1999/21/EK, a 2006/125/EK és a 2006/141/EK bizottsági irányelv, a 2009/39/EK európai parlamenti és tanácsi irányelv és a 41/2009/EK és a 953/2009/EK bizottsági rendelet hatályon kívül helyezéséről (HL L 181., 2013.6.29., 35. o.).

            (5)  EFSA Journal 2021;19(1):6384.

            MELLÉKLET
            Az (EU) 2017/2470 végrehajtási rendelet mellékletének 1. táblázatában (Engedélyezett új élelmiszerek) a „Galakto-oligoszacharid” új élelmiszerre vonatkozó bejegyzés helyébe a következő szöveg lép:

                              Engedélyezett új élelmiszer

                              Az új élelmiszer felhasználásának feltételei

                              További különös jelölési követelmények

                              Egyéb követelmények

                           „Galakto-oligoszacharid

                                 Adott élelmiszer-kategória

                                 Maximális mennyiségek (a galakto-oligoszacharid kg-ban kifejezett mennyisége 1 kg végső élelmiszerben)

                           A 2002/46/EK irányelvben meghatározott étrend-kiegészítők

                           0,333

                           A 2002/46/EK irányelvben meghatározott étrend-kiegészítők, kivéve a csecsemőknek és kisgyermekeknek szánt étrend-kiegészítőket

                           0,450 (adagonként 5,4 g galakto-oligoszacharidnak felel meg; legfeljebb 3 adag/nap és összesen legfeljebb 16,2 g/nap)

                           Tej

                           0,020

                           Tejalapú italok

                           0,030

                           Testtömeg-szabályozás céljára szolgáló, a napi étrend egy részét helyettesítő élelmiszerek (italok)

                           0,020

                           Tejtermék-helyettesítő italok

                           0,020

                           Joghurt

                           0,033

                           Tejalapú desszertek

                           0,043

                           Fagyasztott tejalapú desszertek

                           0,043

                           Gyümölcsitalok és energiaitalok

                           0,021

                           Étkezést helyettesítő italok csecsemők számára

                           0,012

                           Gyümölcs-/zöldséglevek csecsemők és kisgyermekek számára

                           0,025

                           Joghurtitalok csecsemők és kisgyermekek számára

                           0,024

                           Desszertek csecsemők és kisgyermekek számára

                           0,027

                           »Snack« termékek csecsemők és kisgyermekek számára

                           0,143

                           Gabonapelyhek csecsemők és kisgyermekek számára

                           0,027

                           Nagy izomerő kifejtését elősegítő, elsősorban sportolóknak szánt italok

                           0,013

                           Gyümölcs-/zöldséglevek

                           0,021

                           Gyümölcsalapú süteménytöltelékek

                           0,059

                           Gyümölcskészítmények

                           0,125

                           Szeletek

                           0,125

                           Gabonapelyhek

                           0,125

                           A 609/2013/EU rendeletben meghatározott anyatej-helyettesítő tápszer és anyatej-kiegészítő tápszer

                           0,008”


title: A Bizottság (EU) 2021/901 végrehajtási rendelete (2021. június 3.) a növénykárosítókkal szembeni védekező intézkedésekről szóló (EU) 2016/2031 európai parlamenti és tanácsi rendelet egységes végrehajtási feltételeinek megállapításáról szóló (EU) 2019/2072 végrehajtási rendelet svéd nyelvű változatának helyesbítéséről

text:
                  2021.6.4.

                  HU

                  Az Európai Unió Hivatalos Lapja

                  L 197/75

         A BIZOTTSÁG (EU) 2021/901 VÉGREHAJTÁSI RENDELETE
         (2021. június 3.)
         a növénykárosítókkal szembeni védekező intézkedésekről szóló (EU) 2016/2031 európai parlamenti és tanácsi rendelet egységes végrehajtási feltételeinek megállapításáról szóló (EU) 2019/2072 végrehajtási rendelet svéd nyelvű változatának helyesbítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel (2016. október 26.) a növénykárosítókkal szembeni védekező intézkedésekről, a 228/2013/EU, a 652/2014/EU és az 1143/2014/EU európai parlamenti és tanácsi rendelet módosításáról, valamint a 69/464/EGK, a 74/647/EGK, a 93/85/EGK, a 98/57/EK, a 2000/29/EK, a 2006/91/EK és a 2007/33/EK tanácsi irányelv hatályon kívül helyezéséről szóló (EU) 2016/2031 európai parlamenti és tanácsi rendeletre (1) és különösen annak 41. cikke (2) bekezdésére és 72. cikke (1) bekezdésére,
         mivel:

                     (1)

                     Az (EU) 2019/2072 bizottsági végrehajtási rendelet (2) svéd nyelvű változata hibákat tartalmaz a VII. melléklet 65. és 68. pontjában az egyes növényeknek vagy növényi termékeknek az Unióba történő behozatalához teljesítendő feltételek tekintetében, valamint a XI. melléklet A. részének 12. pontjában a növények megjelölése tekintetében.

                     (2)

                     Ezért az (EU) 2019/2072 végrehajtási rendelet svéd nyelvi változatát ennek megfelelően helyesbíteni kell. Ez a helyesbítés a többi nyelvi változatot nem érinti.

                     (3)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk

               (a magyar változatot nem érinti)

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. június 3-án.

                  a Bizottság részéről

                  az elnök

               Ursula VON DER LEYEN

            (1)  HL L 317., 2016.11.23., 4. o.

            (2)  A Bizottság (EU) 2019/2072 végrehajtási rendelete (2019. november 28.) a növénykárosítókkal szembeni védekező intézkedésekről szóló (EU) 2016/2031 európai parlamenti és tanácsi rendelet egységes végrehajtási feltételeinek megállapításáról, valamint a 690/2008/EK bizottsági rendelet hatályon kívül helyezéséről és az (EU) 2018/2019 bizottsági végrehajtási rendelet módosításáról (HL L 319., 2019.12.10., 1. o.).